

**Nõustamine töövõime või puude raskusastme hindamise taotlejatele**

Tasuta nõustamise eesmärk on tagada täiendav ja sõltumatu tugisüsteem töövõime ja puude raskusastme hindamist puudutavate küsimuste lahendamiseks.

**Kellele?**

**Tasuta** nõustamisele saavad pöörduda **tööealised inimesed**:

* kes kavatsevad taotleda töövõime hindamist ja/või puude raskusastme tuvastamist;
* kelle töövõime ja/või puude raskusaste on hinnatud, kuid kes ei ole rahul hindamise tulemustega ja vajavad abi otsuste sisu selgitamisel;
* kes vajavad abi ja nõustamist vaide või kaebuse esitamisel seoses töövõime hindamise ja/või puude raskusastme hindamise otsustega.

**Kuidas ja kus?**

Nõustamine toimub kontaktkohtumise, e- posti ja telefoni teel:

* Kontaktkohtumine toimub EPIKojas Toompuiestee 10, Tallinn. EPIKoda on avatud tööpäeviti kl 9–17. Nõustamisele on vajalik eelregistreerimine telefonil 671 5909 või noustaja@epikoda.ee
* E-posti teel nõustamiseks kirjutada: noustaja@epikoda.ee
* Telefoni teel nõustamiseks helistada: 671 5909

EPIKoja hoone on ligipääsetav ja vajadusel kaasatakse nõustamisele viipekeeletõlk. Nõustamisele pöörduja saab kohapeal kasutada internetiühenduse ja ID-kaardi lugejaga kliendiarvutit (nt elektrooniliste taotluste täitmiseks nõustaja abiga või E-tervise andmete vaatamiseks).

Lisainfo: [www.epikoda.ee/noustamine](http://www.epikoda.ee/noustamine)

**Nõustamisele eelregistreerudes:**

1. Anna teada, **milles täpselt nõu ja abi vajad**, kas:

* seoses töövõime hindamisega ja/või puude taotlemisega üldiselt
* seoses töövõime hindamise ja/või puude tuvastamise taotluste koostamisega
* seoses vaide või kaebuse koostamisega

2. Anna teada, kas vajad nõustamisel **viipekeeletõlki**.

3. Juhul kui oled otsuse juba kätte saanud ja kaalud vaidlustamist, siis teata ka **dokumendi kättesaamise kuupäev**. Dokumendi kättesaamise kuupäev omab tähtsust vaide või kaebuse koostamise menetlusliku tähtaja arvutamisel ning on vajalik asja kiireloomulisusest ülevaate saamiseks.

4. Töövõime hindamise ja/või puude taotluse esitamisel **tutvu võimalusel eelnevalt vastavate blankettidega** [www.tootukassa.ee](http://www.tootukassa.ee) rubriigis *Töövõimereform* ning [www.sotsiaalkindlustusamet.ee](http://www.sotsiaalkindlustusamet.ee) rubriigis *Puue ja hoolekanne*ning samuti lisamaterjalidega (tutvustavad metoodikad, videod, korduma kippuvad küsimused jms).

5. Juhul kui lepid nõustajaga kokku kohapeal töövõime hindamise ja/või puude tuvastamise elektroonilise taotlusvormi täitmise, siis veendu, et sul on olemas **ID kaart või mobiil-ID ja vastavad PIN-koodid ning võta need kindlasti nõustamisele kaasa.**

6. Tea, et juhul kui oled nõustajale lähetanud e-kirja, kontakteerub nõustaja Sinuga esimesel võimalusel asjaolude täpsustamise eesmärgil. **Ole** **ka ise julge küsima kõike, mis teemaga seoses muret teeb, sest eelkõige on inimesel endal oluline roll oma õiguste eest seismisel.**

7. Kui Sa ei saa kokkulepitud ajal nõustamisele tulla, siis **teavita kindlasti** telefonil **671 5909 või e-postil:** **noustaja@epikoda.ee**

Nõustamisteenust rahastatakse Euroopa Sotsiaalfondi meetme „Töövõime toetamise skeemi loomine ja juurutamine” vahenditest.

